EkBass/fiwiki-20250220-pages-articles huggingface dataset:
Huutoniemen kirkko

Huutoniemen kirkko on Vaasan Huutoniemellä sijaitseva betoninen pitkäkirkko. Kirkon suunnitteli vuonna 1961 järjestetyn kutsukilpailun voittanut professori Aarno Ruusuvuori. Kirkko peruskorjattiin vuonna 2001 arkkitehti Marja Kyyhkysen suunnitelman mukaan. Myös sen tienpuoleista tukimuuria tuettiin ja korjattiin vuonna 2009. == Historia == Kirkkovaltuusto järjesti vuonna 1960 kutsukilpailun kolmelle arkkitehdille, joiden ehdotuksista parhaaksi valittiin Aarno Ruusuvuoren suunnitelma. Kirkon rakennustyöt aloitettiin vuonna 1962. Rakentamiseen käytettiin ensisijaisesti betonia ja kevytsoraharkkoja. Kirkko vihittiin virallisesti käyttöön sen valmistumisen jälkeen 10.5.1964. == Arkkitehtuuri ja sisätilat == Rakennuskokonaisuus sisältää useita seurakuntatiloja. Kirkko on pohjaltaan epäsymmetrinen, kirkkosalin penkit ovat pitkittäissuunnassa ja alttari rakennuksen pitkällä sivulla. Korkeimman päädyn ikkunoista tulee sivuvaloa alttarille ja kirkkosaliin. Päädyssä on urkujen vieressä tila kuorolle. Sisätilojen tiilivuoraus on harmaaruskean sävyinen. Ulkokaton taitteinen viistomuoto toistuu myös sisätiloissa. Kun 100 ja 120 istumapaikkaa sisältävät seurakuntasalit yhdistetään kirkkosaliin, saadaan istumapaikat 520 hengelle. Kirkon alttarilla on rautainen risti. Kirkon 20-äänikertaiset urut on valmistanut Kangasalan urkutehdas vuonna 1983. Kirkon kolme kelloa on valmistettu Länsi-Saksassa ja ne sijaitsevat niille rakennetussa erillisessä kellokatoksessa. == Lähteet == Luokka:Vaasan kirkkorakennukset Luokka:Aarno Ruusuvuoren suunnittelemat rakennukset Luokka:Suomen kivikirkot Luokka:Huutoniemi Luokka:Valtakunnallisesti merkittävät rakennetut kulttuuriympäristöt Suomessa
Palosaaren kirkko

Palosaaren kirkko on alun perin rukoushuoneeksi vuonna 1910 rakennettu arkkitehti Alfred Wilhelm Stenforsin suunnitelmaan perustuva kivinen jugend- tyylinen pitkäkirkko Vaasan Palosaarella. Kirkon vieressä on seurakuntatalo, jonka on suunnitellut arkkitehti Sulo Kalliokoski vuonna 1968. == Historia == Alun perin kirkko rakennettiin rukoushuoneeksi vuonna 1910 ja sitä kutsuttiin nimellä rukoushuone Betania, mikä viittaa Uuden testamentin kylään. Nimitys kuitenkin vaihtui Palosaaren kirkoksi Turun tuomiokapitulin annettua oikeuden viettää tiloissa ehtoollista, vaikkakin nimen vakiintuminen tapahtui hiljalleen. Kirkossa järjestettiin ensimmäinen jumalanpalvelus 4. syyskuuta 1910. Kirkon kuoriseinät ja lehterit maalattiin ruskeiksi 1970-luvulla ja koko kirkko entisöintiin 1980-luvulla. == Arkkitehtuuri == Kirkon pääsisäänkäynnin vieressä on keskiakselista sivussa oleva huippuun päättyvä torni, jota korotettiin A.W. Stenforsin piirustusten mukaan vuonna 1935. Kirkon tornissa sijaitsevat kaksi kelloa, jotka asetettiin vuonna 1936. Kuoripääty on kulmikas ja sen takana on matalampi asuntona käytetty tila. Runkohuoneessa on aumakatto ja pitkillä ulkosivuilla sarja poikkipäätyjä. Kirkkosalissa on kolme laivaa, sivulaivoissa lehtereiden yläpuolella on tasakatot ja keskilaivassa puinen taitekatto. Sakasti on alttarin takana runkohuoneessa. Kirkon pinta-ala on 517 neliötä ja siellä on istumapaikkoja 400 hengelle. Alttaritaulun Kristus Betaniassa vuodelta 1912 on maalannut Alexandra Frosterus-Såltin. Arkkitehti Stenfors suunnitteli alttaritaulun ympärille vaaleasta tammesta tehdyt kehykset. Lennart Segerstråle on tehnyt sivuikkunoiden 12 lasimaalausta vuonna 1929 ja kuori-ikkunoiden lasimaalaukset vuonna 1938, jotka lahjoitti arkkitehti Stenfors. Aiheiltaan lasimaalaukset kuvaavat muun muassa Jeesuksen syntymää, kastetta ja elämää. Kirkon 30-äänikertaiset urut on valmistanut Urkurakentamo Veikko Virtanen. Kirkon kattokruunu on peräisin vuodelta 1925 ja se on tuotettu helsinkiläisessä taidepajassa. == Lähteet == Luokka:Vaasan kirkkorakennukset Luokka:Suomen kivikirkot Luokka:Palosaari
Ålandscupenin kausi 2005

Ålandscupenin kausi 2005 oli Ålands Fotbollförbundin järjestämän Ålandscupenin 63. kausi, jonka finaaliottelu pelattiin Wiklöf Holding Arenalla 19. heinäkuuta 2005. Turnaukseen osallistui yhdeksän joukkuetta. == Ottelut == Åländska Mästerskapenin ylemmän sarjan kaksi parasta (MIFK ja HIK) ja alemman sarjan paras joukkue (JIK), pääsivät suoraan ensimmäisistä kierroksista läpi. {{Turnauspuu16 | - | MIFK-A |- | - | - | - |- | - | - | - | - | JIK |- | - | - | Sportkila | SIF | 5 | EIK | 1 | - | HIK |- | - | - | - |- | - |- | - | Markusböle | IFFK| 6 | MIFK-vet. | 0 | Rangsby | IF Fram | 0 |Östernäs w.o. | 3 | - | MIFK-A |- | - | - | Vikingavallen | JIK | 2 | SIF | 1 | - | HIK |- | - | - | Markusböle | IFFK| 2 |Östernäs | 1 | Wiklöf Holding Arena | MIFK-A w.o. | 3 | JIK | 0 | Hammarvallen | HIK| 3 | IFFK | 1 | 19\. heinäkuuta – Wiklöf Holding Arena | MIFK-A | 7 | HIK| 0 }} == Lähteet == * Ålands Fotbollförbundin vuosikertomus 2005 (s. 5) Luokka:Suomen jalkapallokilpailut Luokka:Ahvenanmaa Luokka:2005
Jere Maula

Jere Petteri Maula (26. lokakuuta 1936 Joensuu – 1. marraskuuta 2020 Tampere)Kuolinilmoitus Helsingin sanomat 5.12.2020, s. C 19 oli suomalainen arkkitehti ja Tampereen Teknillisen korkeakoulun yhdyskuntasuunnittelun professori vuodesta 1976. Hänen tutkimusalaansa oli kaupunkisuunnittelun metodiikka.Facta 2001, WSOY 1981, 11. osa, palsta 130 Maula valmistui ylioppilaaksi 1956, arkkitehdiksi Teknillisestä korkeakoulusta 1965 ja tekniikkan lisensiaatiksi samasta paikasta 1970. Hän työskenteli Arkkitehtitoimisto Erik Kråkström & Ahti Korhosen palveluksessa 1959–1969, Teknillisen korkeakoulun asemakaavaopin assistenttina 1965–1969 ja saman laitoksen laboratorioarkkitehtina 1969–1971. Tampereen Teknillisen korkeakoulun virkaa toimittavana apulaisprofessorina ja virkaa toimittavana professorina Maula työskenteli 1971–1976 sekä sen jälkeen yhdyskuntasuunnittelun professorina vuodesta 1976. Maula hoiti useaan otteeseen Gropius-professuuria Weimarin yliopistossa. Maula sai vuonna 2013 ensimmäisen kerran myönnetyn Otto-Iivari Meurman -palkinnon.Jere Maulalle palkinto, Tampereen teknillinen yliopisto, viitattu 13.4.2015 == Lähteet == ==Aiheesta muualla== * Muistokirjoitus Luokka:Suomalaiset arkkitehdit Luokka:Suomalaiset professorit Luokka:Tampereen teknillisen yliopiston professorit Luokka:Vuonna 1936 syntyneet Luokka:Vuonna 2020 kuolleet
Survivalismi

Survivalismi (suomeksi myös prepper-liike) on harrastus tai elämäntapa, jossa pyritään valmistautumaan hätätilanteisiin tai muihin kansainvälisiin katastrofeihin. Survivalismissa harjoitetaan selviytymis- ja eloonjäämistaitoja sekä varaudutaan hätätilanteisiin varaamalla muun muassa vettä, ruokaa, ampuma-aseita sekä muita tarpeellisia varusteita. Survivalismi tuli tunnetuksi Yhdysvalloissa kylmän sodan aikaan, kun ydinsodan riski kasvoi silloisen Neuvostoliiton kanssa. Nykyään survivalismi on levinnyt maailmanlaajuiseksi ja sitä harjoitetaan laajalla alueella. Suomessa survivalistien määrä kasvaa jatkuvasti. Populaarikulttuurissa muun muassa Maailmanlopun odottajat ja The Walking Dead -televisiosarjat ovat tehneet survivalismia tunnetuksi . == Sanastoa == Survivalismin piirissä käytetään muun muassa seuraavia käsitteitä: * alfa-strategia. Varautuminen kriisiin varastoimalla elintarvikkeita ja muita hyödykkeitä. Näin suojaudutaan kriisiä seuraavalta inflaatiolta ja hyödykkeet kelpaavat vaihdannan välineeksi. * bug out bag (BOB). Reppu tai laukku, jonka avulla yksilö pystyy selviytymään 72 tunnin ajan kriisin alkuvaiheessa. * bug out location (BOL). Vetäytymisalue tai paikka, johon yksilö siirtyy turvaan kriisin alkaessa. * everyday carry (EDC). Joukko tärkeimpiä esineitä, joita yksilö kantaa mukanaan päivittäin. * prepper. Preppaaja eli henkilö, joka varautuu kriisejä varten varastoimalla elintarvikkeita ja muita hyödykkeitä. == Katso myös == * Kotivara * Selviytymispakkaus * Kokonaisturvallisuus == Lähteet == Luokka:Väestönsuojelu Luokka:Survivalismi
Byzantium (elokuva)

Byzantium on vuonna 2012 ensi-iltansa saanut Neil Jordanin ohjaama irlantilais-brittiläinen trillerielokuva. Se tuli ensi-iltaan Toronton elokuvafestivaaleilla 9. syyskuuta 2012. Teatterilevitykseen se tuli touko- kesäkuussa 2013. Elokuvaa ei ole julkaistu Euroopassa, ja Yhdysvalloissakin vain rajoitetusti. Pääosissa näyttelevät Saoirse Ronan, Gemma Arterton ja Jonny Lee Miller. Tarina kertoo vampyyriäidistä ja -tyttärestä, jotka muuttavat rapistuneeseen hotelliin piileksiessään muilta vampyyreiltä. Elokuva sai enimmäkseen positiivisia arvosteluja, mutta tuotti lippuluukuilla vain alle miljoonan. == Juoni == Naisvampyyri Clara, jolla on parinsadan vuoden kokemus prostituutiosta, on elättänyt 1800-luvulta alkaen 16-vuotiasta tytärtään Eleanoria, joka alkaa jo olla perin kyllästynyt elämään ikuisesti teinin kehossa. Kun Clara ja Eleanor joutuvat lähtemään entisestä asunnostaan verisen välienselvittelyn seurauksena, he päätyvät asumaan suljettuun hotelliin sen äitivainajaltaan perimän miesparan kanssa. Kun Clara miettii miten parantaa rahatilannetta, Eleanor palaa jälleen takaisin koulunpenkille, rakastuu luokkakaveriinsa ja miettii, voisiko kertoa tälle salaisuutensa. == Näyttelijät == == Lähteet == == Aiheesta muualla == * Luokka:Vuoden 2012 brittiläiset elokuvat Luokka:Brittiläiset draamaelokuvat Luokka:Neil Jordanin ohjaamat elokuvat Luokka:Vampyyrielokuvat
Rollo May

Rollo May (1909–1994) oli yhdysvaltalainen psykologi ja psykoanalyytikko. Hän on tunnetuimpia yhdysvaltalaisista eksistentiaalipsykologian edustajista.Facta 2001, WSOY 1981, 11. osa, palsta 145 == Teokset == * The Meaning of Anxiety, 1950 * Mans Search for Himself, 1953 * Love and Will, 1969 == Lähteet == Luokka:Yhdysvaltalaiset psykologit Luokka:Vuonna 1909 syntyneet Luokka:Vuonna 1994 kuolleet
Kärsimysten maja

Kärsimysten maja on Kolarissa Venejärven kylässä sijaitseva jatkosodanaikainen muistomerkki, joka koostuu kahdesta kunnostetusta metsäkaartilaisten korsusta, niiden välisestä yhdyshaudasta ja yhden metsäkaartilaisen entisestä hautapaikasta. Korsut sijaitsevat ympäröivästä maastosta kohoavan metsäsaarekkeen itäpäässä Venejärveen laskevan Kutuojan koillispuolella ja Ala-Mäntyvaarasta lounaaseen. Kolarin ja Kittilän metsäkaartilaisilla oli korsuja sekä suoranaisessa erämaassa että suhteellisen lähellä asuttuja, syrjäisiä taloja, joista kaartilaiset saivat tarvikkeita ja uutisia. Korsut rakennettiin jatkosodan alkuvaiheessa ja ne olivat käytössä kesäkuulta marraskuulle 1941. Korsuissa piileskeli enimmillään useita kymmeniä kolarilaisia ja kittiläläisiä metsäkaartilaisia. Piilopaikka paljastui marraskuussa 1941 ja tässä yhteydessä myös yksi metsäkaartilainen ammuttiin. Ammuttu mies oli neljä vuotta haudattuna tilapäisessä suohaudassa noin 700 metriä länteen korsuista ennen kuin hänen jäännöksensä siirrettiin 1945 hautausmaalle. Entisellä hautapaikalla on yhä muistolaatta. Korsujen rakenteet korjattiin ja uusittiin 1970-luvulla.Kulttuuriympäristön rekisteriportaali : Kolari : Kärsimysten maja == Kirjallisuutta == * == Lähteet == Luokka:Kolarin rakennukset ja rakennelmat Luokka:Jatkosota
Hello Hi

Hello Hi on ruotsalaisen tyttöbändi Dolly Stylen kappale. Se oli yksi Melodifestivalen 2015-kilpailun ehdokkaista, jossa se onnistui pääsemään läpi ensimmäisestä semifinaalista 7. helmikuuta 2015, mutta epäonnistui pääsemään finaaliin asti. Kappale oli kotimaassaan kaupallisesti kohtalainen menestys, päästyään Ruotsin singlelistan sijalle kolmekymmentäkaksi. ==Listasijoitukset== Listat (2015) Paras Sijoitus Ruotsi (Sverigetopplistan) 32 ==Lähteet== Luokka:Vuoden 2015 kappaleet Luokka:Ruotsalaiset musiikkikappaleet
Telatie (Kolari)

Telatie on Kolarissa Suur-Teuravuoman suoalueen itäosassa kulkeva noin 6 kilometriä pitkä pitkospuureitti joka yhdistää Venejärven, Kurtakon ja Teurajärven kylät. Telatie rakennettiin alun perin vuonna 1878 11 kilometrin pituisena ja se kunnostettiin 1930-luvulla. Telatietä käyttivät postinkantajat sekä niityille ja marjastusmaille ja alueen järville kalastamaan menneet kyläläiset. Telatie oli käytössä aina 1950-luvulla saakka. Viimeksi telatietä on kunnostettu vuosina 2000–2003.Museoviraston valtakunnallisesti merkittävät rakennetut kulttuuriympäristöt : Kolari : Telatie Venejärveltä Kurtakkoon == Lähteet == Luokka:Kolari Luokka:Suomen tiet
Tubthumping

Tubthumping, joskus viitataan virheellisesti kappaleen tunnetuimpaan lauseeseen "I Get Knocked Down", on brittiläisen anarkopunk-yhtye Chumbawamban kappale. Sen julkaisivat EMI ja Universal Records yhtyeen kahdeksannen, Tubthumper-studioalbumin ensimmäisenä singlenä 11. elokuuta 1997. Se oli yhtyeen uran menestynein single, päästyään singlelistan kärkeen yhdeksässä valtiossa. Näihin valtioihin lukeutuivat muun muassa Australia, Kanada, Irlanti, Italia ja Uusi-Seelanti. Kappale onnistui pääsemään myös listan toiselle sijalle Isossa-Britanniassa sekä listan kuudennelle sijalle Yhdysvalloissa. Sitä käytettiin elokuvan Honey, We Shrunk Ourselves tunnuskappaleena. ==Lähteet== Luokka:Vuoden 1997 kappaleet Luokka:Brittiläiset punkkappaleet
Kemmons Wilson

Charles Kemmons Wilson (5. tammikuuta 1913 Osceola – 12. helmikuuta 2003 Memphis) oli yhdysvaltalainen yrittäjä, Holiday Inn -hotelliketjun perustaja. Wilson oli kotoisin köyhästä perheestä. Hän aloitti liikemiesuransa peliautomaattialalla ja osti sitten pienen elokuvateatteriketjun. Tarinan mukaan hän perusti motelliketjunsa epäonnistuneen perhelomamatkan jälkeen. Vuonna 1941 Wilson meni naimisiin Dorothy Leen kanssa. Heillä oli viisi lasta: pojat Spence, Bob ja Kemmons sekä tytöt Betty ja Carole. Wilson kuoli vuonna 2003 Memphisissä ollessaan 90-vuotias. Hänet on haudattu Forest Hill Cemeterylle. Vuonna 2002 Memphisin yliopisto nimesi hotelli- ja ravintola-alan oppilaitoksensa Holiday Innin perustajan mukaan: Kemmons Wilson School of Hospitality and Resort Management.Baird, Woody: ”Holiday Inn Founder Kemmons Wilson Dies.” AP Online 13.2.2003. Haettu 7.9.2016 palvelusta HighBeam Research (vaatii tilauksen): https://www.highbeam.com/doc/1P1-71751243.html == Lähteet == == Aiheesta muualla == * Luokka:Yhdysvaltalaiset yrittäjät Luokka:Vuonna 1913 syntyneet Luokka:Vuonna 2003 kuolleet
Showrunner

Showrunner on henkilö, joka on pääasiallisesti vastuussa televisiosarjan tuotannosta. Showrunner on usein käsikirjoittaja ja hän on koko sarjan päällikkö. Showrunner palkkaa muut käsikirjoittajat, kehittää tarinakaaria, huolehtii budjetista ja on yhteydessä sekä tuotantoyhtiöön että televisiokanavan johtoon. Toisin kuin elokuvissa, televisiosarjan johto on siis käsikirjoittajalla eikä ohjaajalla. Nimike on käytössä pääosin Yhdysvalloissa, Kanadassa ja Englannissa. == Katso myös == * Televisiotuottaja == Lähteet == == Aiheesta muualla == * Showrunners: The Art of Running a TV Show (2014) -dokumentti Luokka:Televisiotermit Luokka:Englanninkieliset sanat ja sanonnat Luokka:Televisioalan ammatit
Mustalammi (Someron Salkola)

Mustalammi on lampi Somerniemen Salkolan kylässä Somerolla Varsinais-Suomen maakunnassa. Suomen vesistöaluejaossa se kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, mihin sisältyvällä Salkolanjärven valuma-alueella on vain kolme järveä. == Maantiede == Lammen pituus on 120 metriä ja leveys 100 metriä. Sen rantaviivan pituus on 330 metriä ja pinta-ala on 0,71 hehtaaria. Se sijaitsee keskellä ojitettua suota ja siihen on kaivetty yhteys viiteen ojaan. Yksi ojista yhtyy 950 metrin jälkeen Hullulammin laskuojaan, joka laskee Salkolanjärveen. Lammelle ei ole rakennettu rakennuksia eikä sinne johda tietä. Lähin maantie on Salkolan kylän kautta kulkeva tie, joka ohittaa lammen 150 metrin päästä. Noin 250 metrin päässä oleva saman suon lampi Multalammi laskee eri vesistöön. == Historia == Vuoden 1855−1856 Kalmbergin kartastossa järvi oli piirretty näkyviin, mutta sille ei ole esitetty nimeä ja vuoden 1884 Senaatin kartastossa sen nimeksi oli kirjoitettu "Mustalampi". Lampi oli tuolloin ojaton. == Lähteet == Luokka:Somerniemen järvet Luokka:Salkolanjärven valuma-alue
Euro Hockey Challenge 2011

Euro Hockey Challenge 2011 alkoi 1. huhtikuuta ja turnauksen viimeiset pelit pelattiin 17. huhtikuuta. == Katso myös == * Euro Hockey Tour 2010–2011 Luokka:Euro Hockey Challenge Luokka:Vuoden 2011 jääkiekko
Hullulammi

Hullulammi on Somerniemen Salkolan kylässä Somerolla Varsinais-Suomen maakunnassa oleva lampipari, joka kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, mihin sisältyvällä Salkolanjärven valuma-alueella on vain kolme järveä. == Maantiede == Hullulammi sijaitsee Salkolanjärven ja Hullunmäen välissä ja sen läpi virtaa Uittoonsuolta lähtevä oja. Lammesta laskee 260 metriä pitkä oja Salkolanjärveen. Entisestä suuresta lammesta on jäljellä kosteikko ja kaksi pientä lammikkoa. Suurempi lammikko on 80 metriä pitkä ja sen pinta-ala on 0,22 hehtaaria ja rantaviivan pituus on 200 metriä. Moreenimaalle kosteikon reunalle on rakennettu yhdeksän loma-asuntoa. Lammen lähelle pääsee polkua pitkin, joka erkanee yhdystieltä 13508. == Historia == Vuoden 1855−1856 Kalmbergin kartastossa järven nimi kirjoitettiin "Hullulampi" ja se piirrettiin pitkäksi lammeksi, joka oli pituudeltaan puolet Salkolanjärven leveydestä. Lammen pohjoispuolella oli toinenkin lampi, josta virtasi oja Hullulampeen. Vuoden 1884 Senaatin kartastossa lampi oli samanniminen ja samankokoinen. Lammen laskuoja lähti lammen itäpäästä. Lammen ja Salkolanjärven väliin oli piirretty kaksi pientä lamparetta. Nykyään lampareiden paikalla on avosuota. == Lähteet == Luokka:Somerniemen järvet Luokka:Salkolanjärven valuma-alue
Lauri Mehto

Lauri August Mikael Mehto (17. lokakuuta 1927 – 16. joulukuuta 2013) oli suomalainen tekniikan tutkija ja Tampereen teknillisen korkeakoulun talonrakennustekniikan professori vuodesta 1969.Facta 2001, WSOY 1981, 11. osa, palsta 173 Mehto valmistui Teknillisestä korkeakoulusta diplomi- insinööriksi vuonna 1950 ja tekniikan lisensiaatiksi vuonna 1958. Tekniikan tohtorin arvon hän sai vuonna 1961. Hän perusti vuonna 1956 yhdessä puolisonsa arkkitehti Terttu Mehdon kanssa Insinööritoimisto Lauri Mehto -nimisen konsulttitoimiston, joka tekee rakenne- ja korjaussuunnittelua. Hän myi toimiston 1996.Insinööritoimisto Lauri Mehto == Lähteet == Luokka:Suomalaiset insinöörit Luokka:Vuonna 1927 syntyneet Luokka:Vuonna 2013 kuolleet Luokka:Tampereen teknillisen yliopiston professorit Luokka:Suomalaiset professorit
Commercial Resupply Services

Commercial Resupply Services (CRS) on Nasan ohjelma, jossa kaupalliset toimijat lähettävät rahtia ISS:lle. CRS:ää edelsi Commercial Orbital Transportation Services (COTS) -kehitysohjelma, jossa kehitettiin CRS:n vaatimat toimintakyvyt. Ensimmäiset sopimuksen Nasa myönsi 2008 SpaceX:lle ja Orbital Sciences:ille. Sopimukseen kuuluu vähintään 20 rahtilentoa, joista 12 kuulu SpaceX:lle ja loput Orbital Science:lle. Lennot on tarkoitus suorittaa vuosina 2012–2016. Commercial Resupply Services 2 vuosille 2017–2024 on kehitteillä. Maaliskuuhun 2015 mennessä SpaceX on suorittanut 5 onnistunutta lentoja. Orbital Sciences:in kaksi ensimmäistä lentoa onnistuivat mutta kolmas laukaisu, Cygnus CRS Orb-3, epäonnistui kantoraketin räjähdettyä heti laukaisun jälkeen 28. lokakuuta 2014. SpaceX laukaisee Dragon-kapselia Falcon 9 -raketilla Cape Canaveral Air Force Station Space Launch Complex 40:stä Floridasta. Orbital Sciences laukaisee Cygnus-kapselia Antares-raketilla Launch Pad 0B:ltä, Mid-Atlantic Regional Spaceport:ilta (MARS), Wallops Islandilta, Virginiasta. Commercial Crew Development (CCDEv) ja Commercial Crew Program (CCP) on vastaava miehitettyjen lentojen ohjelmapari. == Historia == === COTS === CRS-ohjelmassa käytettäviä aluksia kehitettiin aiemmassa Nasan Commercial Orbital Transportation Services (COTS) -ohjelmassa. Ohjelman tuloksena SpaceX ja Orbital Sciences kehittivät, rakensivat ja demo- laukaisivat uusilla kantoraketeilla uusia avaruusaluksia. Luokka:Kansainvälinen avaruusasema Luokka:Nasan ohjelmat
Housut pois (musikaali)

Housut pois (The Full Monty) on yhdysvaltalainen musikaali, jonka libreton on kirjoittanut Terrence McNally ja musiikin säveltänyt David Yazbek. Musikaali perustuu samannimiseen brittielokuvaan vuodelta 1997, mutta musikaalissa tapahtumat on siirretty Britanniasta New Yorkin osavaltion Buffaloon. Tarinassa kuusi kaupungin terästehtaasta työttömäksi jäänyttä miestä päättävät harjoitella oman striptease-esityksensä nähtyään, miten naiset ihastuivat paikkakunnalla vierailleeseen Chippendales-miesstrippariryhmään. Musikaali kantaesitettiin San Diegon Old Globe -teatterissa kesäkuussa 2000. Elokuussa sen näytännöt alkoivat New Yorkin Broadwayllä Eugene O’Neill -teatterissa, jossa sitä esitettiin kahden vuoden aikana 770 kertaa. Ohjaajana toimi Jack O’Brien ja koreografina Jerry Mitchell. Alkuperäisiä näyttelijöitä olivat Patrick Wilson, André DeShields, John Ellison Conlee, Jason Danieley, Marcus Neville, Kathleen Freeman, Denis Jones, Emily Skinner ja Annie Golden. Freemanin kuoltua kesken näytäntökauden hänet korvasi Jane Connell. Lontoon West Endin Prince of Wales -teatterissa musikaalia esitettiin maaliskuusta marraskuuhun 2002. Monet näyttelijöistä olivat samoja kuin Broadway- produktiossa. Joulukuussa 2009 Lontoon New Players Theatre tuotti musikaalin uudelleen näyttämölle. Pohjoismaiden kantaesityksen Housut pois sai Helsingin kaupunginteatterissa tammikuussa 2002 Mikko Koivusalon suomentamana ja Kurt Nuotion ohjaamana. Musiikillisena asiantuntijana oli Nick Davies, kapellimestarina Timo Kärkkäinen ja koreografina Ari Tenhula. Stripparisekstettiä esittivät kaksoismiehityksenä Timo Tuominen ja Toni Wahlström (Jerry Lukowski), Eero Saarinen ja Tuomas Uusitalo (Dave Bukatinsky), Antti Timonen ja Sami Uotila (Malcolm Macgregor), Eppu Salminen ja Toni Wahlström (Ethan Girard), Oskari Katajisto ja Matti Rasila (Harold Nichols) sekä Langry ja Alain Azerot (Noah “Härkä” T. Simmons). Musikaalia esitettiin Helsingissä 87 kertaa joulukuuhun 2002 asti.Esitysluettelo, Helsingin kaupunginteatteri, viitattu 11.4.2015. Kesällä 2008 Housut pois oli Tiina Brännaren ohjaamana Heinolan kesäteatterin ohjelmistossa.Housut pois! Heinolan kaupunki 2008, viitattu 13.4.2015. Musikaalia ovat Suomessa esittäneet myös Savonlinnan teatteri (2010),Housut pois, Ilona- esitystietokanta, Teatterin tiedotuskeskus, viitattu 13.4.2015. Samppalinnan kesäteatteri (2012, ohj. Heikki Sankari), Toijalan Kesäteatteri (2013, ohj. Arto Mantela), Oulun kaupunginteatteri (2013–2014, ohj. Mikko Kouki),Housut pois, Oulun kaupunginteatteri, viitattu 13.4.2015. Vantaan Näyttämö (2014, ohj. Carita Välitalo),Housut pois , Vantaan Näyttämö, viitattu 13.4.2015. Porin Teatteri (2015, ohj. Reija Wäre)Housut pois , Porin Teatteri, viitattu 13.4.2015. ja Kuopion kaupunginteatteri (2015, ohj. Milko Lehto).Housut pois , Kuopion kaupunginteatteri, viitattu 13.4.2015. ==Lähteet== == Aiheesta muualla == Luokka:Yhdysvaltalaiset musikaalit
Jaalan redutti

Jaalan redutti on Jaalan kirkonkylässä sijaitseva Kustaa III:n sodan ajalta peräisin oleva puolustusvarustus. Nelikulmaista puolisuunnikkaan muotoista varustusta reunustavat maavallit jotka ovat 0,5-1,5 metriä korkeita ja alaosastaan leveydeltään 3 metriä. Pohjoisen vallin pituus on 18 metriä ja siinä on ampuma-aukkojen jäänteinä kaksi painannetta sekä lisäksi yksi ampuma- aukko pohjoisen ja itäisen vallin kulmauksessa. Itäinen ja eteläinen valli ovat pituudeltaan kumpikin 15 metriä ja molemmissa valleissa on kaksi ampuma- aukkoa. Läntinen valli on pituudeltaan 11 metriä ja varustuksen sisäänkäynti on sen keskellä. Redutin itä- ja eteläpuolella maasto laskee jyrkästi ja pohjoissivulla puolestaan on 3 metriä leveä vallihauta jonka syvyys on noin 1,5 metriä. Redutti sijaitsee Jaalan uuden hautausmaan kaakkoisnurkalla aivan hautausmaan aidan vieressä.Kulttuuriympäristön rekisteriportaali : Jaalan redutti Nykyisin arvioidaan että redutti on rakennettu joskus vuoden 1780 tienoilla. Siinä oli paikat 8 tykille joita ei kuitenkaan koskaan sinne sijoitettu. Reduttiin oli sijoitettu rauhan aikana pieni sotaväen osasto. Kustaa III:n sodan aikana redutti ei joutunut taistelunäyttämöksi. Kesäkuussa 1790 venäläisten lähestyessä Jaalaa reduttiin sijoitettu joukko-osasto vetäytyi pois ja Jaala joutui venäläisten haltuun. Myöskään Suomen sodan aikana redutin luona ei taisteltu.Kymenlaakson vanhat linnoitukset : Jaalan redutti == Lähteet == Luokka:Jaala Luokka:Suomen linnoitukset Luokka:Kymenlaakson historia
Marco Rubio

Marco Antonio Rubio (s. 28. toukokuuta 1971 Miami, Florida) on yhdysvaltalainen republikaanipuolueen poliitikko, joka on toiminut Yhdysvaltain ulkoministerinä vuodesta 2025 lähtien. Ennen ulkoministeriyttään hän toimi Floridan senaattorina vuosina 2011–2025. == Opinnot == Rubio valmistui Floridan yliopistosta vuonna 1993, minkä jälkeen hän opiskeli oikeustiedettä Miamin yliopistossa ja valmistui vuonna 1996. Opintojensa aikana Rubio työskenteli republikaanipoliitikko Ileana Ros-Lehtiselle, joka oli ensimmäinen edustajainhuoneeseen valittu latinalaisamerikkalainen nainen. == Ura == Rubio pyrki ja valittiin senaattiin vuoden 2010 vaalissa Mel Martinezin erottua tehtävästä. Hänen vastaehdokkaansa oli Charlie Crist. Rubio on toiminut konservatiivisessa Teekutsuliikkeessä. Hän vastustaa muun muassa samaa sukupuolta olevien avioliittoa, ilmastonmuutoksen vastaisia toimia ja aseenkanto-oikeuteen puuttumista. Huhtikuussa 2015 Rubio pyrki republikaanien presidenttiehdokkaaksi vuoden 2016 presidentinvaaliin. Donald Trump nimesi Rubion ehdokkaakseen Yhdysvaltain ulkoministeriksi Donald Trumpin II hallitukseen tammikuusta 2025 alkaen. Vuonna 2025 Rubio joutui viiden tunnin haastatteluun senaatin ulkoasiainvaliokunnan edessä. Siinä hän sanoi, että Kiina on Yhdysvaltojen suurin uhka. Toisin kuin presidentiksi valittu Trump, Rubio korosti NATOn tärkeyttä. Rubio nimettiin Yhdysvaltain ulkoministeriksi tammikuussa 2025. ==Yksityiselämä== Rubion vanhemmat ovat kuubalaisia. He muuttivat Yhdysvaltoihin vuonna 1956 Fulgencio Batistan valtakaudella. Rubio on katolilainen. Vuonna 1998 Rubio avioitui Jeanette Dousdebesin kanssa. Heillä on neljä lasta. ==Lähteet== ==Aiheesta muualla== Luokka:Yhdysvaltain ulkoministerit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1971 syntyneet Luokka:Elävät henkilöt Luokka:Amerikankuubalaiset
Ruotsulan redutti

thumb|Ruotsulan redutin maavallia Ruotsulan redutti on venäläisten vuoden 1743 Turun rauhan jälkeen Kymijoen itärantaan Kuusankosken Ruotsulan kylään rakennuttama maalinnake. Linnake rakennettiin suojaamaan tärkeää Kymijoen ylityspaikkaa josta maantiet haarautuivat Anjalaan ja Iittiin. Redutti on käytössä vartioasemana aina Suomen sotaan saakka jolloin se kävi tarpeettomaksi ja hylättiin. Redutti on muodoltaan nelikulmainen ja sen maavallit on tuettu kivetyksellä. Redutin lähellä oleva lato on perimätiedon mukaan rakennettu paikalla olleen venäläisen sotilaskirkon perustuksille. Vastapäätä joen toisella rannalla sijaitsi ruotsalaisten rakentama Keltin redutti.Museovirasto valtakunnallisesti merkittävät rakennetut kulttuuriympäristöt : Kymijoen rajalinnakkeetKouvolan seudun sotilashistoriaa ja kyläkulttuuria : Ruotsulan redutti Ruotsulan redutti == Lähteet == Luokka:Kouvolan rakennukset ja rakennelmat Luokka:Suomen linnoitukset Luokka:Kuusankoski Luokka:Kymenlaakson historia Luokka:Suomen 1700-luvulla rakennetut rakennukset ja rakennelmat
Indira Varma

Indira Varma (s. 14. toukokuuta 1973 Bath, Iso-Britannia) on englantilainen näyttelijä, joka on esiintynyt useissa elokuvissa ja televisiosarjoissa. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1996 Kama Sutra Kama Sutra: A Tale of Love Maya 1997 Clancy’s Kitchen Clancy’s Kitchen Kitty 1997 Sixth Happiness Sixth Happiness Amy 1998 Jinnah Jinnah Ruttie Jinnah 2002 Mad Dogs Mad Dogs Narendra 2004 Hilpeys ja ennakkoluulo Bride and Prejudice Kiran Bingley 2006 Basic Instinct 2 Basic Instinct 2 Denise Glass 2007 Sex and Death 101 Sex and Death 101 Devon Sever 2013 Mindscape Mindscape Judith 2014 Exodus: Gods and Kings Exodus: Gods and Kings Ylipapitar 2016 Una Una Sonia 2016 Close Close Rima 2019 Official Secrets Official Secrets Shami Chakrabarti 2020 The One and Only Ivan The One and Only Ivan Maya Wilson 2021 Crisis Crisis Madeira Brower 2023 Mission: Impossible – Dead Reckoning Part One Mission: Impossible – Dead Reckoning Part One ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1999 Psychos Psychos Dr. Martine Nichol Minisarja 2000–2001 Verkko Attachments Sasha 4 jaksoa 2005 Pikku-Britannia Little Britain Äiti, kylpylän vastaanottovirkailija 3 jaksoa 2005 Broken News Broken News Melanie Bellamy 6 jaksoa 2005–2007 Rooma Rome Niobe 14 jaksoa 2006 Torchwood Torchwood Suzie Costello 2 jaksoa 2006 Sairaalasuhteita 3 lbs Dr. Adrianne Holland 6 jaksoa 2008 Bones Bones Cate Pritchard 1 jakso 2009 Moses Jones Moses Jones Dolly 3 jaksoa 2010 Luther Luther Zoe Luther 6 jaksoa 2010 Kelmien kerho Hustle D.C.I. Lucy Britford 2 jaksoa 2010–2011 Tulilinjalla Human Target Ilsa Pucci 13 jaksoa 2012 Lain viitta Silk George Duggan 6 jaksoa 2012 Maailma vailla loppua World Without End Mattie Wise Minisarja 2014–2017 Game of Thrones Game of Thrones Ellaria Hieta 13 jaksoa 2016 Paranoid Paranoid Nina Suresh 8 jaksoa 2019– Carnival Row Carnival Row Piety Breakspear 2020– For Life For Life Safiya Masry 2020– Spitting Image Spitting Image Priti Patel 2022 Obi-Wan Kenobi Obi-Wan Kenobi Tala Durith 3 jaksoa 2024 Creature Commandos Creature Commandos Frankensteinin morsian äänirooli == Lähteet == ==Aiheesta muualla== * * Luokka:Englantilaiset näyttelijät Luokka:Vuonna 1973 syntyneet Luokka:Elävät henkilöt
Keltin redutti

Keltin redutti on ruotsalaisten vuoden 1743 Turun rauhan jälkeen Kymijoen länsirantaan Kuusankosken Keltin kylään rakennuttama maalinnake. Linnake rakennettiin suojaamaan tärkeää Kymijoen ylityspaikkaa, josta maantiet haarautuivat Anjalaan ja Iittiin. Keltin rajanylityspaikalla sijaitsi myös rajapostikonttori ja rajatullikamari. Ruotsin kuningas Adolf Fredrik vieraili 1752 tarkastusmatkallaan Keltin redutissa. Keltin redutin miesvahvuus oli rauhan aikana 1 upseeri ja 12 sotamiestä. Kustaa III:n sodan aikana Kelttiin sijoitettiin kaksi komppaniaa, 24 rakuunaa ja 2 tykkiä, mutta siitä huolimatta venäläiset valtasivat Keltin 1790 polttaen Keltin ja Napan kylät. Suomen sodan aikana talvella 1808 Keltin varusväki koostui aliupseerista ja kuudesta sotamiehestä. Tämä varusväki peräytyi Keltistä ilman vastarintaa 5 000 miehen venäläisjoukkojen tieltä. Kelttiin oli suunniteltu 1800-luvun alussa suurta maalinnoitusta, johon olisi sijoitettu 5 000–6 000 miehen varuskunta, mutta nämä hankkeet jäivät toteuttamatta. Vastapäätä joen toisella rannalla sijaitsi venäläisten rakentama Ruotsulan redutti.Museovirasto valtakunnallisesti merkittävät rakennetut kulttuuriympäristöt : Kymijoen rajalinnakkeetKouvolan seudun sotilashistoriaa ja kyläkulttuuria : Keltin redutti == Lähteet == Luokka:Kouvolan rakennukset ja rakennelmat Luokka:Suomen linnoitukset Luokka:Kymenlaakson historia Luokka:Kuusankoski Luokka:Suomen 1700-luvulla rakennetut rakennukset ja rakennelmat
Commercial Orbital Transportation Services

Commercial Orbital Transportation Services (COTS) oli Nasan ohjelma, jossa kehitettiin kaupallisten yhtiöiden tekniikkaa kilpailumuotoisesti. Yhtiöt kehittivät osin omatoimisesti ja osin omalla rahoituksella kantoraketteja ja avaruusaluksia. Täytettyään ennalta määritellyt suorituskyvyn ja muut tavoitteet ne saivat sitten lisärahoitusta Nasalta. Lisäksi Nasa jakoi yhtiöille kehityksessä tarvittavaa tietoa. Ohjelma julkaistiin 2006 ja siihen kuuluvat testilennot suoritettiin onnistuneesti syyskuuhun 2013 mennessä. Alussa ohjelmaan osallistui ehdotuksen tasolla yli 20 eri yritystä. Lopulta ainoastaan SpaceX ja Orbital Sciences kehittivät, rakensivat ja laukaisivat uusilla kantoraketeilla uusia avaruusaluksia. 2008 ne saivat urakakseen suorittaa Commercial Resupply Services -ohjelman rahtilennot ISS:lle. Commercial Crew Development (CCDev) ja Commercial Crew Program (CCP) on vastaava miehitettyjen lentojen ohjelmapari. Alun perin COTS sisälsi myös mieihitettyjen lentojen suorituskyvyn, mutta sitä osiota ei rahoitettu ja sen korvasi lopulta CCDev. Luokka:Kansainvälinen avaruusasema Luokka:Nasan ohjelmat
Alexander Lippisch

Alexander Martin Lippisch (2. marraskuuta 1894 – 11. helmikuuta 1976) oli saksalainen lentokonesuunnittelija, joka vaikutti deltasiiven kehitykseen. Alexander Lippisch aloitti työskentelynsä Natsi-Saksan hallinnon alla, missä Lippisch teki ensimmäiset suunnittelutyönsä. Operaatio Paperclipin mukana professori Lippisch siirtyi Yhdysvaltoihin jatkaen siellä suihkukoneiden suunnittelua.Hewish, M. & Gunston, B., 1977: s. 23 Alexander Lippisch syntyi Münchenissä Saksassa ja kuoli Cedar Rapidsissa, Iowassa Yhdysvalloissa. ==Lähteet== *Hewish, Mark & Gunston, Bill: Tietosarja – Lentokoneet, Intercontinental Book Productions/Artko, Englanti, 1977 (suom. Tuomo Huuhka) ISBN 951-824-015-9 (Painettu Italiassa) Luokka:Vuonna 1894 syntyneet Luokka:Vuonna 1976 kuolleet Luokka:Saksalaiset lentokonesuunnittelijat
Al Khums

Al Khums () on kaupunki Libyassa Al Murgubin kunnassa Välimeren rannalla. Sen väkiluku vuoden 2006 väestönlaskennassa oli 126 000. Kaupungin perustivat turkkilaiset. 1870-luvulta alkaen se oli merkittävä espartohöyhenheinän vientisatama. Nykyisin siellä tuotetaan myös saippuaa ja välitetään lähialueen taateleita ja oliiviöljyä. Turistit tekevät sieltä retkiä Leptisin rommalaisille ranioille kaupngin läheisyydessä. Vuosina 1983-1995 kaupunki oli Khomsin kunnan hallinnollinen keskus. == Lähteet == Luokka:Libyan kaupungit
Iso kuva

__NOTOC__ Iso kuva on suomalaisen rap-artisti Elastisen viides studioalbumi, jonka julkaisi 10. huhtikuuta 2015 Rähinä Records. Albumi nousi Suomen virallisen listan sijalle 2. == Kappaleet == Albumin kansilehti == Arvostelut == * Keskisuomalainen: Keskisuomalainen: Levyarvio == Lähteet == Luokka:Elastisen albumit Luokka:Sakke Aallon tuottamat albumit Luokka:MMENin tuottamat albumit Luokka:Jukka Immosen tuottamat albumit Luokka:Vuoden 2015 albumit
Villikkalan linnoitus

Villikkalan linnoitus oli ruotsalaisten Kustaa III:n sodan jälkeen Kymijoen länsipuolelle Elimäen Villikkalaan rakentama rajalinnoitus joka jäi kuitenkin keskeneräiseksi. Villikkalaan oli tarkoitus rakentaa viiden holvatun bastionin linnoitus ja aloitteen asiasta teki vapaaherra Rabbe Gottlieb Wrede. Rakennustyöt alkoivat keväällä 1793 vallimestari E. J. Braskin johdolla; rakentajina toimivat paikalle tuodun Pohjanmaan rykmentin sotilaat. Rakennustyöt keskeytyivät kuitenkin jo syksyllä 1794 ilmeisesti rahapulan vuoksi. Linnoituksesta saatiin valmiiksi idänpuoleinen etuvarustus mutta suurin osa valleista jäi rakentamatta ja samoin rakentamatta jäivät vallihaudat ja linnoituksen rakennukset. Suomen sodan aikana Villikkalaan oli sijoitettu pieni sotaväen osasto mutta se poistui paikalta ilman taistelua. Villikkalan linnoituksen alueen valleja on vielä havaittavissa vaikka paikka onkin metsän peittämä. Museovirasto valtakunnallisesti merkittävät rakennetut kulttuuriympäristöt : Kymijoen rajalinnakkeetKouvolan seudun sotilashistoriaa ja kyläkulttuuria : Villikkalan linnoitus == Lähteet == Luokka:Kouvolan rakennukset ja rakennelmat Luokka:Suomen linnoitukset Luokka:Elimäki Luokka:Kymenlaakson historia
Terrence McNally

Terrence McNally (3. marraskuuta 1938 St. Petersburg, Florida – 24. maaliskuuta 2020) oli yhdysvaltalainen näytelmäkirjailija, joka sai monien muiden palkintojen lisäksi Tony-palkinnon näytelmästään Love! Valour! Compassion! sekä musikaaleista Kiss of the Spider Woman ja Ragtime. Hänen uransa kattoi yli viisi vuosikymmentä ja hänen näytelmiään on esitetty eri puolilla maailmaa. Hän oli avoimesti homoseksuaali ja käsitelli seksuaalisuutta monissa teoksissaan. McNally syntyi Floridassa, varttui Texasin Corpus Christissä ja lähti opiskelemaan englantia New Yorkiin Columbian yliopistoon. Hän pääsi The Actors Studion näyttämöpäälliköksi ja seurusteli nuorena muun muassa Edward Albeen ja Robert Drivasin kanssa. Hänen ensimmäinen näytelmänsä, homomiesparista kertova And Things That Go Bump in the Night (1964) sai huonot arvostelut ja vain 16 esitystä, ja musikaali Here's Where I Belong (1968) esitettiin vain kerran. Hänen läpimurtoteoksensa oli vuoden 1987 Frankie and Johnny in the Clair de Lune, jonka pohjalta Garry Marshall ohjasi elokuvan Frankie & Johnny, pääosissa Al Pacino ja Michelle Pfeiffer. Suomeksi hänen näytelmistään on toteutettu ainakin Maria Callasin mestariluokka, Frankie ja Johnny kuunvalossa sekä musikaali Housut pois. Vuonna 2013 Helsingin Gayteatteri toi näyttämölle McNallyn kohutun näytelmän Corpus Christi Timo Rissasen suomentamana ja ohjaamana. McNally avioitui vuonna 2003 lakimies Thomas Kirdahyn kanssa. McNally kuoli koronaviruksen aiheuttamiin oireisiin. == Lähteet == == Aiheesta muualla == * * * Luokka:Yhdysvaltalaiset näytelmäkirjailijat Luokka:Vuonna 1938 syntyneet Luokka:Vuonna 2020 kuolleet
Fathammer

Fathammer oli suomalainen vuonna 2000 perustettu pelitalo. Se tunnettiin etenkin X-Forge-mobiilipelimoottoristaan. Yhtiö myytiin brittiläiselle Telcogamesille vuonna 2006. Fathammerin merkittäväin kehitelmä oli X-Forge- niminen lisensoitava 3D-pelimoottori kämmenmikroille, matkapuhelimille sekä Tapwave Zodiac- ja Gizmondo-käsikonsoleille. Yritys kehitti mobiilialustoille myös omia pelejä,Kuorikoski 73–74 muun muassa yhteistyössä Disneyn (Narnia) ja Eidoksen (Tomb Raider) kanssa. Fathammerin suurimmat omistajat olivat sijoitusyhtiöt 3i ja Nexit Ventures. Myös Suomen itsenäisyyden rahasto Sitra sijoitti yhtiöön yli miljoona euroa. Yhtiöllä oli konttorit Helsingissä sekä Soulissa, Koreassa. == Historia == Samuli Syvähuoko uskoi yritystä perustaessaan, että WAP- ja java-pelien aika olisi ollut pian ohi. 3D-pelimoottori X-Forgen ensimmäinen versio oli suunnattu Symbian- käyttöjärjestelmälle. Ensimmäisiä sitä hyödyntäneitä pelejä olivat Sony Ericssonin P800-puhelimeen kehitetyt Stunt Run ja Men in Black II: Alien Pursuit. Varhaiset älypuhelimet eivät kuitenkaan saavuttaneet suurta suosiota. Fathammerin X-Forge-moottorilla tehdyt noin sata peliä, joista 30 oli yrityksen itsensä tekemiä, eivät käyneet hyvin kaupaksi. Yrityksen hallitus päättikin kokeilla java-pelin kehittämistä. 50 Centin lisenssillä tuotettu Get Rich or Die Tryin' laitettiin operaattoreiden kautta levitykseen, ja se myi kahdessa kuukaudessa kymmenen kertaa enemmän kuin kaikki aiemmat Fathammerin pelit yhteensä. Hallitus halusi lisää java-pelejä, mutta kehittäjät halusivat kehittää 3D-pelejä. Fathammer Game Studio myytiin 2006 Symbian-pelejä tehneelle Telcogamesille. X-Forge-pelimoottori myytiin japanilaiselle Acrodealle, joka samalla perusti toimipisteen Suomeen. Sijoitusyhtiöt 3i ja Nexit Ventures sekä Sitra olivat ehtineet sijoittaa yritykseen yhteensä yli 6 miljoonaa euroa ennen kauppaa. == Pelit == Seuraavat pelit ovat Fathammerin kehittämiä: === Fathammer === Vuosi Peli Pelialusta Julkaisija 2005 Angelfish Windows, Pocket PC, Gizmondo 2005 Chronicles of Narnia mobiili Buena Vista Internet Group 2004 Firehammer Tapwave Zodiac 2005 Gizmondo Motocross 2005 Gizmondo Gizmondo 2005 Hockey Rage mobiili 2005 Hockey Rage 2005 Tapwave Zodiac, Gizmondo Gizmondo 2005 MX Rage Mobiili 2005 Pocket Ping Pong 2005 Gizmondo Gizmondo 2006 SiL- The Silhouette Game mobiili, Windows Telcogames 2005 Super Drop Mania Gizmondo Gizmondo 2005 Tank Squad mobiili 2008 Tomb Raider: Legend mobiili Eidos Interactive 2005 Toy Golf Windows, Gizmondo Zoo Digital Publishing * SiL- The Silhouette Game on myöhemmin julkaistu nimellä SPiN - Super Shape Puzzle iOS:lle Secret Exit julkaisemana. === Vasara Games === Vasara Games oli Fathammerin pelistudiopuoli. Vuosi Peli Pelialusta Julkaisija 2003 Geopod mobiili 2003 Geopod XE mobiili, Tapwave Zodiac, Pocket PC 2003 Spy Hunter Tapwave Zodiac Tapwave 2003 Stuntcar Extreme Tapwave Zodiac, Gizmondo, Pocket PC Fathammer / Tapwave ==Lähteet== * ===Viitteet=== Luokka:Entiset suomalaiset videopeliyritykset
Jäätyvä helvetti

Jäätyvä helvetti on Ilkka Remeksen kirjoittama jännitysromaani, joka julkaistiin syyskuussa vuonna 2015. Kirjan juoni on jatkoa Remeksen vuoden 2014 kirjalle Horna. Teos oli vuoden 2015 myydyin kotimainen kaunokirja (54 900 kpl). Kirjasta on valmisteilla Aku Louhimiehen ohjaama elokuva. == Juoni == Venäläinen tiedustelukone törmää Virossa Finnairin matkustajakoneeseen. Tilanne on sekava, ja Naton saksalainen hävittäjä ampuu tiedustelukoneen alas Viron ilmatilassa. Finnairin koneen pakkolaskussa jäälle Tallinnan lähelle 16 suomalaista kuolee. Venäjä kiistää osallisuuden onnettomuuteen ja syyttää länttä sodanlietsonnasta. Viron venäläisvähemmistöön on jo jonkin aikaa kohdistunut outoja tuhopolttoja, ja tilanne maassa on kiristänyt äärimmilleen. Jäätyvä helvetti jatkaa vuonna 2014 ilmestyneen Hornan tarinaa. == Lähteet == Luokka:Ilkka Remeksen teokset Luokka:Jännitysromaanit Luokka:Vuoden 2015 kirjat
Shrine of New Generation Slaves

Shrine of New Generation Slaves on Riversiden viides studioalbumi, joka julkaistiin 18. tammikuuta 2013. Musiikin on säveltänyt Riverside ja sanoittanut Mariusz Duda. ==Kappaleet== # # # # # # # # === 2CD -ja vinyylipainoksen bonuskappaleet === # # == Kokoonpano == * Mariusz Duda – laulu, akustinen kitara, basso, ukulele * Piotr Grudzinski – kitara * Piotr Kozieradzki – rummut * Michał Łapaj – kosketinsoittimet, Hammond-urut \+ * Marcin Odyniec – sopraanosaksofoni ("Deprived"), alttosaksofoni ("Night Session – Part Two") == Arvostelut == * Bloody Disgusting: Bloody Disgusting review * Imperiumi: 7/10Riverside - Shrine of New Generation Slaves Viitattu 13.12.2022. * Kaaoszine: 8/10Riverside - Shrine of New Generation Slaves Viitattu 13.12.2022. * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Vuoden 2013 albumit Luokka:Riversiden albumit
Evita (musikaali)

Evita on Andrew Lloyd Webberin säveltämä ja Tim Ricen kirjoittama musikaali, joka kantaesitettiin Lontoossa 1978 ja New Yorkin Broadwayllä vuotta myöhemmin. Webber ja Rice julkaisivat musikaalin alun perin konseptialbumina vuonna 1976, minkä olivat huomanneet hyväksi tavaksi vuoden 1972 rockoopperansa Jesus Christ Superstar lanseerauksessa. Evita-musikaali kertoo Argentiinan entisen presidentin Juan Perónin puolisosta Eva Perónista. Sen tunnetuimmaksi lauluksi on muodostunut ”Don’t Cry for Me Argentina”, joka nousi konseptialbumilta irrotettuna Julie Covingtonin esityksenä Britannian singlelistan ykköseksi jo 1977, vuotta ennen musikaalin kantaesitystä. Musikaali sai Lontoossa Olivier-palkinnon sekä Broadwayllä kolme Tony-palkinto ja New York Drama Critics’ Circle -palkinnon näytäntökauden 1979–1980 parhaana musikaalina. Vuonna 1996 sai ensi-iltansa musikaalin pohjalta tehty samanniminen elokuva, jonka nimiosaa esitti Madonna. Suomessa Evitaa on esitetty ainakin Kemin kaupunginteatterissa 1986, Tampereen Teatterissa 1994, Helsingin kaupunginteatterissa 2006, Åbo Svenska Teaterissa 2008, Tampereen Työväen Teatterissa 2014Evita, Ilona-esitystietokanta. Teatterin tiedotuskeskus. Haettu 6.7.2016.Rajala, Panu: Tunteen tulet, taiteen tasot. Tampereen Teatteri 1904–2004. ja Seinäjoen kaupunginteatterissa 2020. , Jyväskylän kaupunginteatterissa 2023 ==Lähteet== Luokka:Brittiläiset musikaalit Luokka:Olivier-palkinnon saajat
Suvi Parrilla

Suvi Parrilla (s. 1974 Helsinki) on suomalainen mediataiteilija, VJ ja videovisualisti. Hän on valmistunut kuvataiteiden maisteriksi Taideteollisesta korkeakoulusta ja aikaisemmin opiskellut Turun taideakatemiassa. Parrilla on tehnyt ja tuottanut performanssitaidetta aktiivisesti vuosina 2007-2012. Hän on Presentaatio performanssi- ja esitystaiteen tiedotuskeskus ry:n perustajajäsen ja toiminut lisäksi Muu ry:n hallituksessa sekä jäsenvalintalautakunnassa. Presentaatio on vaikuttanut suomalaisen performanssi- ja esitystaiteen asemaan monipuolisesti, muun muassa julkaisemalla adressin oman toimikunnan saamiseksi Taiteen keskustoimikuntaan. Parrilla on toiminut mm. Suomen valotaiteen seura FLASH hallituksen jäsenenä ja keskittynyt vuodesta 2012 enenevissä määrin mediataiteeseen. Parrilla tunnetaan elektronisen musiikin visualisoijana nimellä VJ Suvi Suvereeni tai VJ SSuvereeni. Vuonna 2012 hän teki kiinteästi yhteistyötä Ishmail Sandstroemin ja Ismo Alangon projektissa Ishmail ja Ismo Iltamat. Vuonna 2014 hän oli mukana video-ohjaajana Turun filharmonisen orkesterin Kullervo- oopperassa. Hän on tehnyt yhteistyötä myös lasten- ja nuorten kulttuurin parissa Valon Voimat -festivaaleilla, Lahden Nuorisoteatterin sekä nukketeatteri Maria Baricín digitaalisen lavastuksen parissa. VJ kulttuuria ja audiovisuaalista taidetta Parrilla on edistänyt Aavistus Festivalin työryhmässä yhdessä Folded Visualsin , Random Doctorsin ja Anni Laserin kanssa. 2020 hän aloitti VJ-lähtöisen stream-ohjelmaa Aavistus On Air nettiradio SAYFM:llä yhdessä Anni Laserin kanssa. Ohjelma koostaa arkistoa suomalaisesta VJ-kulttuurista. Lisäksi Parrilla on toiminut juontajana Basso Radion ”Sunnuntai Siskot” -ohjelmassa vuonna 2013. == Aiheesta muualla == * taiteilijan verkkosivu * Aavistus Festival * YLE: Retretin maagiset luolat kuohuttivat kansaa 1980-luvulla – nyt ne herätetään uudelleen henkiin digitaiteella ja kuudella miljoonalla eurolla * YLE: Performanssitaideteos antaa ostajalleen kokemuksen * Performance Studio Lilith * Performanssipankki Luokka:Suomalaiset performanssitaiteilijat Luokka:Suomalaiset videotaiteilijat Luokka:Vuonna 1974 syntyneet Luokka:Elävät henkilöt
Messalina (vuoden 1923 elokuva)

Messalina on vuonna 1923 valmistunut italialainen mykkäelokuva. Enrico Guazzonin ohjaaman historiallisen elokuvan pääosaa Messalinaa esittää Rina De Liguoro. Elokuva oli suuri kaupallinen menestys, mutta samalla yksi italialaisen mykkäelokuvan viimeisistä historiallisista spektaakkeleista. Myöhemmin siitä laadittiin myös ääniversio. ==Juoni== Caligulan murhan jälkeen pretoriaanit julistavat Claudiuksen keisariksi. Pretoriaanikaartin komentaja Marcus rakastaa Claudiuksen vaimoa Messalinaa, joka tapaa öisellä seikkailuretkellään senaattori Apolloniuksen orjan Enniuksen. Isisin papitar Mirit uhkaa Enniuksen rakastettua Egleä, mutta voimamies Tigranes pelastaa hänet. Claudiuksen syrjäyttämistä tavoittelut Marcus joutuu Caius Siliuksen uhriksi. Mirit myrkyttää kilpa-ajajana toimivan Enniuksen hevoset, mutta Messalina pelastaa hänet kuolemalta ja leijonat syövät Miritin. Caiuksen kanssa miestään vastaan juonitteleva Messalina paljastuu ja tekee itsemurhan. ==Näyttelijät== ==Tuotanto, teemat ja vastaanotto== Enrico Guazzonin ohjaama Messalina on italialaisen mykkäelokuvan viimeisiä suuria historiaspektaakkeleita. 1910-luvun menestyselokuvia jäljittelevä suurtuotanto oli jo omana aikanaan aiheeltaan ja tyyliltään vanhentunut. Se on myös rakenteeltaan sekava, liian pitkä ja näyttelijäsuorituksiltaan melodramaattinen . Elokuvan kilpa-ajot on lainattu amerikkalaisesta Ben- Hurista (1907), Isisin papitar Pompeijin viimeisistä päivistä (1908, kahdesti 1913 ja uudelleen 1926), gladiaattoritaistelut ja viatonta tyttöä puolustava voimamies Quo Vadisista (1913) ja itämainen viettelijätär Marcantonio e Cleopatrasta (1913). Mukana on myös Fabiolan (1918) kaltaisiin historiallisiin draamoihin liittyviä kristillisiä aineksia. Messalinan sekä samoihin aikoihin kuvattujen Fabiolan, Quo Vadisin (uusi versio 1925) ja Pompeijin viimeisten päivien uusia teemoja ovat erotiikka ja sadismi, jotka kiteytyvät elokuvan pääosaa esittävään kreivitär Rina De Liguoroon. Loistelias mutta jäykkä De Liguoro oli italialaisen mykkäelokuvan viimeisiä suuria diivoja. Messalina erottuu edeltäjistään myös entistä suurempien lavasteidensa ja joukkokohtaustensa ansiosta. Aikaisemmasta poiketen siinä hyödynnetään enemmän lähikuvia ja dramaattista valaistusta. Puutteistaan huolimatta Messalina oli suuri kaupallinen menestys varsinkin Euroopassa, Yhdysvalloissa ja jopa Neuvostoliitossa. Sen kalliit tuotantokustannukset nopeuttivat kuitenkin entisestään Italian elokuvateollisuuden konkurssia. Guazzonin lavastamat Circus Maximuksen kilpa-ajot kopioitiin sittemmin amerikkalaisten uusiin Ben- Hur -elokuviin (1925 ja 1959). Vuonna 1935 elokuvasta laadittiin roimasti lyhennetty ääniversio. ==Lähteet== ==Aiheesta muualla== * * Luokka:Historialliset elokuvat Luokka:Italialaiset mykkäelokuvat Luokka:Vuoden 1923 italialaiset elokuvat